
Un training profesional pentru un management eficient
Grupul tinta al proiectului este format din 20 formatori din domeniul educaţional din din judeţul Arad. Cele 20 de persoane din grupul ţinta sunt angajate în sistemul de invatamant preuniversitar sunt cadre didactice, inspectori, directori care deţin calitatea de formator de formatori sau de formatori recunoscuti de Ministerul Educaţiei şi Cercetarii.
Grupul ţintă stabilit, este format din persoane resurse la nivel judeţean, care deţin experienţă în susţinerea şi livrarea de stagii de formare în domeniul educaţiei adulţilor, care deţin expertiză primară în domeniul managementului educaţional şi instituţional la nivel local, nu şi la nivel european.
Obiectivele urmarite a fi realizate prin participarea la acest proiect: 

· dobandirea de cunostinte, deprinderi, abilitati si competente legate de managementul institutiilor, proiectelor si programelor educationale si de formare a adultilor

· dobandirea de competente in vederea implementarii cu succes a unui curs de formare pe tema managementului educational

· cresterea inovatiei, creativitatii si flexibilitatii trainerului prin cunoasterea si intelegerea sistemelor de formare continua si a practicilor manageriale de succes in institutii educationale din tari ale UE

· formarea si activarea unei echipe de 20 de formatori cu expertiza in domeniul managementului institutional in vederea aplicarii de noi abordari in domeniul trainingului
Rezultatele aşteptate sunt următoarele:

· metode şi tehnici de muncă în activităţi de formare, 
· noi modalităţi de prezentare dinamica si interactiva a unui curs

· noi tehnici de evaluare, autoevaluare şi monitorizare a participanţilor la cursurile de formare, 

· noi strategii si modalităţi de motivare si implicare activa a cursanţilor pe timpul stagiului

· o viziune integratoare asupra procesului de management din şcolile din Europa 

· schimb de idei si bune practici legate de managementul educaţional şi instituţional

· experienţa dobândită de participanţi în cadrul perioadei de mobilitate în organizarea de stagii de formare de calitate

· abilităţi de transferare şi adaptare a modelelor de bună practică în contextul educaţional arădean.

· capacitatea de adaptabilitate a formatorilor pe piaţa muncii 
Ca rezultat al acestui proiect ne propunem, ca la nivelul judeţului să existe o echipă de specialişti  în domeniul managementului educaţional, care să deţină cunoştinţe, competenţe şi abilităţi la un standard ridicat, care să facă faţă provocărilor şi schimbărilor din sistem.
Tematica cursului de formare, negociat cu partenerul maltez este următoarea:

Leadership si management, Abilităţi de team-building, Managementul organizaţiei, Relaţia client-management, Gândire creativa pentru managerii educaţionali, Managementul timpului, Managementul stresului, Managementul resurselor umane, Managementul conflictului, Management performant şi motivare, Managementul deprinderilor de a pune în practică cele învăţate prin studii de caz şi workshop-uri, Întâlnire cu experţi în management şi educaţie din diferite instituţii

